Tarybos sprendimas
2003 m. gruodžio 17 d.
iš dalies pakeičiantis Sprendimą 95/408/EB dėl trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus arba gyvus dvigeldžius moliuskus, laikinų sąrašų tarpiniam laikotarpiui sudarymo sąlygų, dėl jo galiojimo pratęsimo
(2003/912/EB)
EUROPOS SĄJUNGOS TARYBA,
atsižvelgdama į 1995 m. birželio 22 d. Tarybos sprendimą 95/408/EB, nustatantį trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus ar gyvus dvigeldžius moliuskus, laikinų sąrašų laikinam laikotarpiui sudarymo reikalavimus [1], ypač į jo 9 straipsnio 4 dalį,
atsižvelgdama į Komisijos pasiūlymą,
kadangi:
(1) Sprendimo 95/408/EB galiojimo laikas baigiasi 2003 m. gruodžio 31 d,
(2) Komisijos pasiūlymas dėl Europos Parlamento ir Tarybos reglamento, nustatančio žmonėms vartoti skirtų gyvūninės kilmės produktų oficialios kontrolės organizavimo išsamias taisykles [2] (Reglamentas dėl oficialios kontrolės organizavimo) numato naują trečiųjų šalių sąrašų sudarymo tvarką, kuri yra skirta pakeisti Sprendime 95/408/EB nustatytas taisykles.
(3) Sprendimo 94/408/EB galiojimas turėtų būti pratęstas laikotarpiui nuo to sprendimo galiojimo pabaigos iki reglamento dėl oficialios kontrolės organizavimo įsigaliojimo.
(4) Dėl to reikėtų atitinkamai iš dalies pakeisti Sprendimą 95/408/EB,
PRIĖMĖ ŠĮ SPRENDIMĄ:
1. 1 straipsnis
Sprendimo 95/408/EB 9 straipsnyje "2003 m. gruodžio 31 d." pakeičiama "2005 m. gruodžio 31 d.".
2. 2 straipsnis
Šis sprendimas skirtas valstybėms narėms.
Priimta Briuselyje, 2003 m. gruodžio 17 d.